Diari Oficial de la Generalitat Valenciana


Sumari del DOGV 6522, del 17-05-2011 (2011/5401)

Informació pública de l'ocupació directa dels terrenys afectes a l'execució del projecte d'obres d'urbanització i millores urbanes del barri de Sant Josep al port de Sagunt.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5401


Data del document
:   09-03-2011

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de l'ocupació directa dels terrenys afectes a l'execució del projecte d'obres d'urbanització i millores urbanes del barri de Sant Josep al port de Sagunt.   
 [2011/5401]  
La Junta de Govern Local, en la sessió ordinària que va tindre lloc el 9 de març de 2011, va adoptar, entre altres, per unanimitat, l'acord següent:  
25 Ocupació directa dels terrenys afectes a l'execució del projecte d'obres d'urbanització i millores urbanes del barri de Sant Josep al port de Sagunt. Expedient: 34/02 PL.  
  
Primer. Procedir a l'obertura d'expedient d'ocupació directa de la següent parcel·la, en què es destaca que la unitat d'execució en què s'ubicaran els seus drets d'adjudicació és la unitat d'execució única del sector SUNP-VI 3a fase, del Pla General d'Ordenació Urbana de Sagunt:  
L'aprofitament corresponent a la finca esmentada es materialitzarà mitjançant l'adjudicació de la corresponent edificabilitat en el SUNP-VI 3a fase, en els termes que descriga el document de projecte de reparcel·lació per aquest Ajuntament, amb la instrucció prèvia del corresponent expedient.  
La patrimonialització d'aquest dret urbanístic es produirà amb ocasió de l'aprovació definitiva per la Junta de Govern Local del projecte de reparcel·lació del sector SUNP-VI 3a fase.  
Dades identificatives de la parcel·la:  
Parcel·la amb referència cadastral 5782588DS9713G8421MV, propietat de José Belmonte González, segons consta en el certificat cadastral de la base de dades nacionals de cadastre.  
Superfície cadastral de la finca matriu: 415 m² dels quals se segreguen 326 m² per a expropiar-la.  
- Qualificació: sòl urbà dins de l'àrea de repartiment del SUNP-VI 3a fase.  
- Aprofitament tipus: 1,32 m²t/m²s (aquest paràmetre està pendent, d'una banda dels ajustos indicats en l'acord de 24.02.2011; d'altra banda, de la definició i càlcul de l'aprofitament tipus homogeneïtzat derivat de l'existència d'usos i tipologies diferents en el sector).  
  
  
Segon. Procedir a publicar l'acord esmentat en el Diari Oficial de la Comunitat Valenciana i notificar-lo als que consten com a titulars de drets inscrits en el Registre de la Propietat; se'ls atorgarà un termini d'audiència d'un mes perquè manifesten el que consideren adequat a la defensa dels seus interessos i drets.  
Tercer. Sol·licitar del Registre de la Propietat certificació de domini i càrregues de la finca afectada indicada.  
Quart. Deixar sense efecte l'Acord de la Junta de Govern Local de data 09.02.2011, per substituir-se el procediment d'expropiació forçosa allí articulat pel de l'ocupació directa acordat per mitjà del present edicte.  
  
Sagunt, 9 de març de 2011.- L'alcalde: Alfredo Castelló Sáez.